recursal/SuperWikiNEXT-32B huggingface dataset:
**পনস** (ইংরেজি: Pons) (লাতিন ভাষায় যার অর্থ "সেতু") হচ্ছে মস্তিষ্কের ব্রেইনস্টেমের একটি অংশ যা মানুষ ও অন্যান্য দ্বিপদী প্রাণিতে দেখা যায়। মস্তিষ্কের এটির অবস্থান মধ্যমস্তিষ্কের নিচে, মেডুলা অবলংগাটার ঠিক ওপরে এবং লঘুমস্তিষ্কের সামনে মস্তিষ্কের ভেতরের দিকে।

ইতালীয় শারীস্থানবিদ ও শল্যচিকিৎসক কোস্তানযো ভেরোলিওর (১৫৪৩–১৫৭৫) নাম অনুসারে পনসকে **পনস ভেরোলি** নামেও অভিহিত করা হয়। ব্রেইনস্টেমের এই অংশে স্নায়ু পথ এবং স্নায়ু নালী রয়েছে যারা গুরুমস্তিষ্ক থেকে লঘুমস্তিষ্ক ও মেডুলায় তথ্য প্রদান করে। এছাড়াও স্নায়ু নালীর মাধ্যমে পনস থ্যালামাসে সংজ্ঞাবহ বা সেনসরি তথ্য প্রদান করে।

গঠন
---

ব্রেইনস্টেমে থাকা পনসের অবস্থান পশ্চাৎমস্তিষ্ক ও মেডুলা অবলংগাটার মাঝে এবং লঘুমস্তিষ্ক বা সেরিবেলামের সামনে। পনস এবং মেডুলার মধ্যে পার্থক্যকারী খাঁজটি ইনফিরিওর পন্টাইন সাল্কাস হিসেবে পরিচিত। পনসকে বৃহদার্থে পন্সের বেসিলার অংশ বা ভেন্ট্রাল পনস এবং পন্টাইন টেগমেন্টাম বা ডর্সাল পনস, এই দুই ভাগে ভাগ করা হয়। ভেন্ট্রাল পৃষ্ঠের মধ্যরেখা বরাবর নিচের দিকে অবস্থিত খাঁজটিকে বেসিলার সাল্কাস বলা হয় যেখানে বেসিলার ধমনি অবস্থিত যা মস্তিষ্কের ব্রেইনস্টেমে অক্সিজেন সমৃদ্ধ রক্ত সরবরাহ করে। অবশ্য পনসের বেশিরভাগ অংশে অক্সিজেন সমৃদ্ধ রক্ত সরবরাহ করে পন্টাইন ধমনি যা নিজেও বেসিলারি ধমনি থেকে সৃষ্ট একটি শাখা। পনসের একটি ক্ষুদ্র অংশে অ্যান্টেরিও এবং পোস্টেরিওর ইনফিরিওর সেরিবেলার ধমনির মাধ্যমে রক্ত সরবরাহ করা হয়। এটি পশ্চাৎ মস্তিষ্কের অংশ।

  

  

মানব পনসের লম্বায় প্রায় ২.৫ সেন্টিমিটার (০.৯৮ ইঞ্চি)। পাশ থেকে এটিকে মেডুলার ওপর ফুলে ওঠা একটি অংশের মতো দেখতে মনে হলেও মস্তিষ্কের পেছন দিক থেকে এটিকে দুই জোড়া মোট বৃন্তের মতো দেখায় যা সেরিবেলার পেন্ডুকল নামে পরিচিত। এই সেরিবেলার পেন্ডুকলের মাধ্যমেই পনস লঘুমস্তিষ্ক ও পশ্চৎমস্তিষ্কের সাথে যুক্ত যেখানে মধ্য সেরিবেলার পেন্ডুকল পনসকে লঘুমস্তিষ্কের সাথে এবং সুপিরিয়র সেরিবেলার পেন্ডুকল পশ্চাৎমস্তিষ্কের সাথে যুক্ত করেছে।

তথ্যসূত্র
---------

1. ↑  Henry Gray (১৮৬২)। *Anatomy, descriptive and surgical*। Blanchard and Lea। পৃষ্ঠা 514–। সংগ্রহের তারিখ ১০ নভেম্বর ২০১০।
2. 1 2  Saladin Kenneth S.(2007) Anatomy & physiology the unity of form and function. Dubuque, IA: McGraw-Hill
3. ↑  "BrainInfo"। *braininfo.rprc.washington.edu*।

বহিঃসংযোগ
---------

* ইউসিসিতে ডায়াগ্রাম
* Stained brain slice images which include the "Pons"

| * দে
* স
স্নায়ুতন্ত্র |
| --- |
| কেন্দ্রীয় স্নায়ুতন্ত্র | 
* মস্তিষ্কঝিল্লি
* সুষুম্নাকাণ্ড
* মস্তিষ্ক
	+ পশ্চাৎমস্তিষ্ক
		- মেডুলা
		- পনস
		- লঘুমস্তিষ্ক
	+ মধ্যমস্তিষ্ক
	+ অগ্রমস্তিষ্ক
		- আন্তরমস্তিষ্ক
			* অক্ষিপট
			* দৃষ্টি স্নায়ু
		- গুরুমস্তিষ্ক
	+ লিম্বিক তন্ত্র

 |
| প্রান্তীয় স্নায়ুতন্ত্র | 

|  |  |
| --- | --- |
| কায়িক | 
* সংবেদী স্নায়ু
* আজ্ঞাবহ বা চেষ্টীয় স্নায়ু
* করোটিকা স্নায়ু
* সুষুম্না স্নায়ু

 |
| স্বয়ংক্রিয় | 
* সমবেদী
* পরাসমবেদী
* আন্ত্রিক

 |

 |
**ফ্লেন্সবুর্গ** (জার্মান: Flensburg; ডেনীয় ভাষায়: Flensborg, নিম্ন স্যাক্সন ভাষায়: Flensborg, উত্তর ফ্রিজীয় ভাষায়: Flansborj) উত্তর-পশ্চিম জার্মানিতে শ্লেসভিগ-হোলষ্টাইন রাজ্যের উত্তরাংশে, বাল্টিক সাগরের ফ্লেন্সবুর্গ ফিয়র্ডের তীরে, ডেনমার্কের সাথে সীমান্তে অবস্থিত বন্দর শহর। এই শহরে বৃহদাকার জাহাজ নির্মাণ কারখানা, চিনি ও "স্মোক্‌ড" মাছ তৈরির কারখানা, রাম নামক মদ ও কাগজ তৈরির শিল্প আছে। এখানে ১৪শ শতকে নির্মিত সেন্ট নিকোলাসের গথিক ধাঁচের গির্জা এবং একটি ঐতিহাসিক জাদুঘর আছে। ফ্লেন্সবুর্গ শহরটি দক্ষিণ শ্লেসভিগ অঞ্চলের কেন্দ্র। কিল ও লুবেক শহরের পরেই এটি শ্লেসভিগ-হোলষ্টাইন রাজ্যের তৃতীয় বৃহত্তম শহর।

ফ্লেন্সবুর্গ লোকালয়টি ১২শ শতকে প্রতিষ্ঠিত হয়। ১২৮৪ সালে এটি পৌর শহরের মর্যাদা পায়। এরপর এটি বেশ কয়েকবার ডেনমার্ক ও সুইডেনের আক্রমণে শিকার হয়। ১৮৪৮ সালে এটি ডেনমার্ক-নিয়ন্ত্রিত শ্লেসভিগের রাজধানীতে পরিণত হয়। ১৮৬০-এর দশকে শহরটি প্রুশিয়ার অধীনে চলে আসে। প্রথম বিশ্বযুদ্ধের পরে একটি গণভোটে এখানকার অধিবাসীরা জার্মানির অন্তর্ভুক্ত হবার ব্যাপারে মত দেন। দ্বিতীয় বিশ্বযুদ্ধের সময় ফ্লেন্সবুর্গ জার্মানির একটি গুরুত্বপূর্ণ নৌঘাঁটি ছিল এবং মিত্রশক্তির বোমাবর্ষণে শহরটির ব্যাপক ক্ষতি হয়। এখানে প্রায় ৮৫ হাজার লোকের বাস।

ফ্লেন্সবুর্গের সবচেয়ে কাছে অবস্থিত বড় শহরগুলির মধ্যে আছে ৮৬ কিলোমিটার দক্ষিণে অবস্থিত জার্মানির কিল শহর এবং ৯২ কিলোমিটার উত্তর-পূর্বে অবস্থিত ডেনমার্কের ওডেনজে শহর। ফ্লেন্সবুর্গ ডেনমার্কের সাথে সীমান্ত থেকে প্রায় ৭ কিলোমিটার দূরে অবস্থিত।

জার্মানিতে ফ্লেন্সবুর্গ বেশ কিছু কারণে পরিচিত। এখানে জার্মানির সমস্ত ট্রাফিক আইন লঙ্ঘনকারীদের ডাটাবেস বা তথ্যভাণ্ডার সংরক্ষিত আছে। ফ্লেন্সবুর্গে উৎপন্ন বিয়ার *ফ্লেন্সবুর্গার পিলজেনার* বা সংক্ষেপে *ফ্লেন্স* বিশেষ খ্যাত। ফ্লেন্সবুর্গ শহর জার্মানির সংখ্যালঘু ডেনীয় সম্প্রদায়টির কেন্দ্র শহর।

* NordertorNordertor
* Marineschule MürwikMarineschule Mürwik
* Mürwiker WasserturmMürwiker Wasserturm
* AlexandraAlexandra
* KBAKBA

বহিঃসংযোগ
---------


উইকিমিডিয়া কমন্সে **ফ্লেন্সবুর্গ** সংক্রান্ত মিডিয়া রয়েছে।

* ফ্লেন্সবুর্গের দাপ্তরিক ওয়েবসাইট
* ফ্লেন্সবুর্গ ভ্রমণ সহায়িকা  ওয়েব্যাক মেশিনে আর্কাইভকৃত ১৯ মে ২০০৬ তারিখে
* ফ্লেন্সবুর্গ অনলাইন
* ফ্লেন্সবুর্গের জার্মান পত্রিকা
* ফ্লেন্সবুর্গের ক্রীড়া

1. ↑   "Statistikamt Nord – Bevölkerung der Gemeinden in Schleswig-Holstein 4. Quartal 2013] (XLS-Datei) (Fortschreibung auf Basis des Zensus 2011)"। *Statistisches Amt für Hamburg und Schleswig-Holstein* (German ভাষায়)। জুলাই ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link)
বাগনান হাই স্কুল
**বাগনান** ভারতের পশ্চিমবঙ্গ রাজ্যের হাওড়া জেলার একটি শহর। বাগনান কালীবাড়ি দর্শনীয় স্থানের মধ্যে পরে এখানে

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২২°২৮′ উত্তর ৮৭°৫৮′ পূর্ব﻿ / ﻿২২.৪৭° উত্তর ৮৭.৯৭° পূর্ব﻿ / 22.47; 87.97। সমুদ্র সমতল হতে এর গড় উচ্চতা হল ৬ মিটার (১৯ ফুট)। শহরটিকে বেষ্টন করে হুগলি নদী পূর্ব সীমানা বরাবর প্রবাহিত এবং অন্যদিকে রূপনারায়ণ নদ পূর্ব মেদিনীপুর জেলার সঙ্গে হাওড়া জেলার প্রাকৃতিক সীমানা নির্দেশের মাধমে প্রবাহিত হয়েছে।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে বাগনান শহরের জনসংখ্যা হল ৮৭৭৯ জন। এর মধ্যে পুরুষ ৫১% এবং নারী ৪৯%।

এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে বাগনান এর সাক্ষরতার হার বেশি।

এই শহরের জনসংখ্যার ১২% হল ৬ বছর বা তার কম বয়সী।

দেউলটি
------

দেউলটি স্টেশনে শরৎচন্দ্রের বাড়ি যাবার পথনির্দেশ
রূপনারায়ণ নদের ধারে অবস্থিত এই স্থান পর্যটন কেন্দ্র। কলকাতা থেকে এর দূরত্ব ৫০ কিলোমিটার। এর নিকটবর্তী সামতাবেড়ে রয়েছে কথাশিল্পী শরৎচন্দ্র চট্টোপাধ্যায়ের বাড়ি। এটাও আকর্ষণের কারণ।

তথ্যসূত্র
---------

1. ↑  "Bagnan"। *Falling Rain Genomics, Inc* (ইংরেজি ভাষায়)। সংগ্রহের তারিখ সেপ্টেম্বর ২৫, ২০০৬।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ সেপ্টেম্বর ২৫, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

বহিঃসংযোগ
---------
**হলদিবাড়ি** ভারতের পশ্চিমবঙ্গ রাজ্যের কুচবিহার জেলার একটি শহর ও পৌরসভা এলাকা।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২৬°২০′ উত্তর ৮৮°৪৬′ পূর্ব﻿ / ﻿২৬.৩৩° উত্তর ৮৮.৭৭° পূর্ব﻿ / 26.33; 88.77। সমুদ্র সমতল হতে এর গড় উচ্চতা হল ৫৭ মিটার (১৮৭ ফুট)।

আবহাওয়া
--------

এখানে ঋৃতু তিনিটি। গ্রীষ্মকাল, বর্ষাকাল, শীতকাল। গ্রীষ্মকালের গড় তাপমাত্রা ৩৫ ডিগ্রী সেলসিয়াস এবং শীতকালে গড় তাপমাত্রা ৫ ডিগ্রী সেলসিয়াস।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে হালদিবাড়ি শহরের জনসংখ্যা হল ১৩,১৭০ জন। এর মধ্যে পুরুষ ৫১% এবং নারী ৪৯%। এখানে সাক্ষরতার হার ৬৭%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে হালদিবাড়ি এর সাক্ষরতার হার বেশি। এই শহরের জনসংখ্যার ১২% হল ৬ বছর বা তার কম বয়সী।

যোগাযোগ ব্যবস্থা
----------------

হলদিবাড়ি শহরটি সড়কপথে জলপাইগুড়ি, শিলিগুড়ি শহর গুলির সাথে যুক্ত এবং রেলপথে শিলিগুড়ি হয়ে সরাসরি শিয়ালদহ রেলওয়ে স্টেশন ও কলকাতা রেলওয়ে স্টেশন এর সঙ্গে যুক্ত। তিস্তা নদীর ওপর পশ্চিমবঙ্গের দীর্ঘতম সেতু 'জয়ী সেতু' আছে, যা হলদিবাড়িকে মেখলিগ‌ঞ্জের সাথে যুক্ত করে । এছাড়া হলদিবাড়ি রেলস্টেশন ও বাংলাদেশের চিলাহাটি রেলস্টেশন হয়ে কলকাতার শিয়ালদহ রেলওয়ে স্টেশনের সাথে যুক্ত ।

প্রশাসন
-------

হলদিবাডী পৌরসভা ১১ টি ওয়ার্ডের সমন্বয়ে গঠিত।

তথ্যসূত্র
---------

1. ↑  "Haldibari"। *Falling Rain Genomics, Inc* (ইংরেজি ভাষায়)। সংগ্রহের তারিখ অক্টোবর ৭, ২০০৬।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ অক্টোবর ৭, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
কালী মন্দির
**কাঁকসা** ভারতের পশ্চিমবঙ্গ রাজ্যের পশ্চিম বর্ধমান জেলার দুর্গাপুর মহকুমার অন্তর্গত একটি শহর। এটি পানাগড়ের কাছে অবস্থিত।

ইতিহাস
------

কাঁকসা এই অঞ্চলের প্রাচীনতম থানাগুলির অন্যতম। ১৮৪৭ সালে রাণীগঞ্জ বর্ধমান জেলার একটি পৃথক মহকুমার স্বীকৃতি পেলে, এই মহকুমার অধীনে রাণীগঞ্জ, কাঁকসা ও নিয়ামতপুর থানা তিনটি গঠিত হয়। কাঁকসা থানার আড়া গ্রামের শিবমন্দিরটি প্রাচীন রেখ দেউল মন্দির স্থাপত্যের একটি নিদর্শন। অনুমিত হয়, প্রাচীনকালেও এখানে একটি শহর অবস্থিত ছিল।

ভূগোল
-----

কাঁকসা ২৩°৩০′ উত্তর ৮৭°৩০′ পূর্ব﻿ / ﻿২৩.৫° উত্তর ৮৭.৫° পূর্ব﻿ / 23.5; 87.5 অক্ষাংশ ও দ্রাঘিমাংশে অবস্থিত।

কাঁকসা যে অঞ্চলে অবস্থিত সেই আসানসোল-দুর্গাপুর অঞ্চলটি তরঙ্গায়িত ল্যাটেরাইট মৃত্তিকায় গঠিত। গোটা অঞ্চলটি অজয় ও দামোদর নদের মাঝখানে অবস্থিত। এই বিরাট নদীদুটি প্রায় ৩০ কিলোমিটারের ব্যবধানে সমান্তরালে প্রবাহিত হয়েছে। বহুকাল এই অঞ্চল ঘন অরণ্যে আবৃত ছিল। এখানে কয়লাখনি আবিষ্কৃত হওয়ার পর বন পরিষ্কার করে শিল্পাঞ্চল গড়ে তোলা হয়।

কাঁকসা পানাগড়–মোরগ্রাম সড়কের ধারে অবস্থিত।

কাঁকসা পঞ্চায়েত সমিতির অধীনস্থ গ্রাম পঞ্চায়েতগুলি হল: বিদবিহার, মোলানদিঘি, গোপালপুর, বনকাটি, তিলকচন্দ্রপুর, কাঁকসা ও আমলাজোড়।

জনপরিসংখ্যান
------------

২০০১ সালের জনগণনা অনুসারে, কাঁকসা শহরের জনসংখ্যা হল ১৬,৫২৮ জন। এর মধ্যে পুরুষ ৫২% এবং নারী ৪৮%।

এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে কাঁকসার সাক্ষরতার হার বেশি।

এই শহরের জনসংখ্যার ১২% হল ৬ বছর বা তার কম বয়সী।

রাজনীতি
-------

সীমানা পুনর্নির্ধারণ কমিশনের নির্দেশ অনুসারে, ২০১১ সালে কাঁকসা বিধানসভা কেন্দ্রটি অবলুপ্ত হয়েছে। কাঁকসা ব্লকের আমলাজোড়া, গোপালপুর ও মোলানদিঘি গ্রাম পঞ্চায়েতগুলি দুর্গাপুর পূর্ব বিধানসভা কেন্দ্রের অন্তর্গত হয়েছে। কাঁকসা, তিলকচন্দ্রপুর, বনকাটি ও বিদবিহার গ্রাম পঞ্চায়েতগুলি গলসি বিধানসভা কেন্দ্রের অন্তর্ভুক্ত হয়েছে।

শিক্ষা
------

কাঁকসায় ছয়টি প্রাথমিক, একটি মাধ্যমিক ও দুটি উচ্চ মাধ্যমিক বিদ্যালয় রয়েছে।

তথ্যসূত্র
---------

1. ↑  Chattopadhyay, Akkori, *Bardhaman Jelar Itihas O Lok Sanskriti* (History and Folk lore of Bardhaman District.), (বাংলা), Vol I, p 381, Radical Impression. আইএসবিএন ৮১-৮৫৪৫৯-৩৬-৩
2. ↑  Chattopadhyay, Akkori, p. 251
3. ↑  Chattopadhyay, Akkori, p. 7
4. ↑  Chattopadhyay, Akkori, pp. 14–15
5. ↑  "List of Pradhan of Gram Panchayats, District: Bardhaman" (পিডিএফ)। Government of West Bengal। সংগ্রহের তারিখ ২০০৯-০৮-২৯।  অজানা প্যারামিটার `|1=` উপেক্ষা করা হয়েছে (সাহায্য)
6. ↑  "ভারতের ২০০১ সালের আদম শুমারি"। Archived from the original on ১৬ জুন ২০০৪। সংগ্রহের তারিখ সেপ্টেম্বর ২৫,২০০৬।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
7. ↑  "Delimitation Commission Order No. 18" (পিডিএফ)। Government of West Bengal। ২০১১-০৮-১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১০-০৮-২১।
8. ↑  "7th All-India School Education Survey 2003"। ২৭ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ১২ মার্চ ২০১১।
**হামদি ফাতহি আব্দুল হালিম আব্দুল ফাত্তাহ** (আরবি: حمدي فتحي عبد الحليم عبد الفتاح, ইংরেজি: Hamdy Fathy; জন্ম: ২৯ সেপ্টেম্বর ১৯৯৪; **হামদি ফাতহি** নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা কেন্দ্রীয় রক্ষণভাগের খেলোয়াড় হিসেবে খেলেন।

হামদি ২০১৯ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ২৭ ম্যাচে ২টি গোল করেছেন।

প্রারম্ভিক জীবন
---------------

হামদি ফাতহি আব্দুল হালিম আব্দুল ফাত্তাহ ১৯৯৪ সালের ২৯শে সেপ্টেম্বর তারিখে মিশরের বুহাইরাহ গভর্নরেটে জন্মগ্রহণ করেছেন এবং সেখানেই তার শৈশব অতিবাহিত করেছেন।

পরিসংখ্যান
----------

### আন্তর্জাতিক

*২১ ফেব্রুয়ারি ২০২৩ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| মিশর | ২০১৯ | ২ | ২ |
| ২০২০ | ১ | ০ |
| ২০২১ | ১৩ | ০ |
| ২০২২ | ১১ | ০ |
| সর্বমোট | ২৭ | ২ |

তথ্যসূত্র
---------

1. ↑  "Al Ahly Players" [আল আহলি খেলোয়াড়]। *alahlyegypt.com* (ইংরেজি ভাষায়)। কায়রো: আল আহলি স্পোর্টিং ক্লাব। ৫ অক্টোবর ২০২০। ২ ফেব্রুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০২৩।

বহিঃসংযোগ
---------


উইকিমিডিয়া কমন্সে **হামদি ফাতহি** সংক্রান্ত মিডিয়া রয়েছে।

* সকারওয়েতে হামদি ফাতহি (ইংরেজি) উইকিউপাত্তে এটি সম্পাদনা করুন
* সকারবেসে হামদি ফাতহি (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে হামদি ফাতহি (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে হামদি ফাতহি (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে হামদি ফাতহি (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে হামদি ফাতহি (ইংরেজি) উইকিউপাত্তে এটি সম্পাদনা করুন
মফিজ উদ্দীন আহমেদ নিবন্ধের সাথে বিভ্রান্ত হবেন না।**মফিজউদ্দীন আহমদ** (১৮৯১-১৯৭৯) বাংলাদেশী রাজনীতিবিদ ও আইনজীবী যিনি তৎকালীন পূর্ব পাকিস্তানের শিক্ষামন্ত্রী হিসেবে দায়িত্ব পালন করেন।

জন্ম ও প্রাথমিক জীবন
--------------------

মফিজউদ্দীন আহমদ ১৮৯১ সালে কুমিল্লার দেবীদ্বারের বড়শালঘর গ্রামে জন্মগ্রহণ করেন। তিনি কলকাতা বিশ্ববিদ্যালয়ের অধীনে ১৯১৯ সালে ইংরেজিতে অর্নাসসহ বিএ পাস করে ঢাকা বিশ্ববিদ্যালয় থেকে বিএল পাস করেন। তার ছেলে এ বি এম গোলাম মোস্তফা বাংলাদেশের সাবেক সচিব, মন্ত্রী ও কুমিল্লা-৪ আসনের সাবেক সংসদ সদস্য।

রাজনৈতিক ও কর্মজীবন
-------------------

মফিজউদ্দীন আহমদ কর্মজীবনের শুরুতে কুমিল্লা জেলা বারে ওকালতি ও রাজনৈতিক জীবন শুরু করেন। ১৯৩৩ সালে মুসলিম লীগে যোগদান করে তৎকালীন ত্রিপুরা জেলা মুসলিম লীগের সাধারণ সম্পাদক নির্বাচিত হন। তিনি ১৯৩৮ সালে বঙ্গীয় আইন পরিষদের সদস্য ও ১৯৪০ সালে শিক্ষা বিষয়ক পার্লামেন্টারি সেক্রেটারি মনোনীত হন। ১৯৪৬ সালে আবারও তিনি বঙ্গীয় আইন পরিষদের সদস্য নির্বাচিত হয়ে পাকিস্তান প্রতিষ্ঠার পর পূর্ব পাকিস্তানের ত্রাণ, পুনর্বাসন, রেজিস্ট্রেশন ও কারাগার বিষয়ক মন্ত্রী হিসেবে দায়িত্ব লাভ করেন। তিনি ১৯৫৪ সালে পাকিস্তান পরিকল্পনা কমিশনের সদস্য ও ১৯৬২ থেকে ১৯৬৫ মেয়াদে পূর্ব পাকিস্তানের শিক্ষামন্ত্রী হিসেবে দায়িত্ব পালন করেন।

স্বীকৃতি ও সম্মাননা
-------------------

মফিজউদ্দীন আহমদ তৎকালীন ব্রিটিশ সরকার কর্তৃক ''আমলে খান সাহেব'' ও ''খান বাহাদুর'' এবং পাকিস্তান সরকার কর্তৃক ''সিতারা-ই-কায়েদে আজম'' খেতাব অর্জন করেন।

মৃত্যু
------

মফিজউদ্দীন আহমদ ১৯৭৯ সালে মৃত্যুবরণ করেন।

তথ্যসূত্র
---------

1. 1 2 3 4 5  "আহমদ, মফিজউদ্দীন"। *বাংলাপিডিয়া*। সংগ্রহের তারিখ ১৯ সেপ্টেম্বর ২০২০।
2. ↑  Assembly (1947-1954), Pakistan Constituent (১৯৪৮)। *Debates. Official Report* (ইংরেজি ভাষায়)।
3. ↑  "খান সাহেব ছিলেন প্রকৃত দেশপ্রেমিক নাগরিক, যা বর্তমানে বড় অভাব: এবিএম গোলাম মোস্তফা"। *দৈনিক আমাদের সময়*। ১৭ মে ২০১৮। ১৯ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০২০।

বহিঃসংযোগ
---------

* বাংলাপিডিয়ায় মফিজউদ্দীন আহমদ
**সৈয়দ হাসান আলী চৌধুরী** (আনু. ১৯১০ - ৩০ মে ১৯৮১) ছিলেন একজন বাংলাদেশী রাজনীতিবিদ, মন্ত্রী ও ধনবাড়ীর নবাব। তিনি ১৯৬২ সালের পূর্ব পাকিস্তান প্রাদেশিক পরিষদের নির্বাবনে টাঙ্গাইল (মধুপুর-গোপালপুর) আসন থেকে নির্বাচিত হয়ে বাণিজ্য ও শিল্পমন্ত্রীর দায়িত্ব পালন করেন।

ব্যক্তিগত জীবন
--------------

সৈয়দ হাসান আলী চৌধুরী আনু. ১৯১০ সালে টাঙ্গাইলের ধনবাড়ী নবাব পরিবারে জন্মগ্রহণ করেন। তার পিতার নাম সৈয়দ নওয়াব আলী চৌধুরী যিনি অবিভক্ত বাংলার প্রথম মুসলমান মন্ত্রী ছিলেন। তার মাতার নাম সকিনা খাতুন। সৈয়দ হাসানের ভাতিজা মোহাম্মদ আলী বগুড়া পাকিস্তানের তৃতীয় প্রধানমন্ত্রী ছিলেন।

রাজনৈতিক জীবন
-------------

সৈয়দ হাসান আলী চৌধুরী কৃষক প্রজাদের স্বার্থে রাজনীতিতে যোগ দেন। কৃষক প্রজা পার্টির মনোনয়নে লোকাল বোর্ড, জেলা বোর্ডের সদস্য ও ময়মনসিংহ পৌরসভার ভাইস চেয়ারম্যান নির্বাচিত হন। ১৯৩৭ সালে কৃষক প্রজা পার্টির মনোনয়নে টাঙ্গাইলের মধুপুর, গোপালপুর নির্বাচনী এলাকা হতে বঙ্গীয় আইনসভার সদস্য নির্বাচিত হন। ১৯৬২ সালে তৎকালীন পাকিস্তানে ব্যবস্থাপক সভার সদস্য নির্বাচিত হন। তিনি ১৯৬২-৬৩ সনে তৎকালীন পূর্ব পাকিস্তানের শিল্প মন্ত্রী ছিলেন। ১৯৭৮ সালে বিএনপির মনোনয়নে টাঙ্গাইল-১ মধুপুর নির্বাচনী এলাকা হতে জাতীয় সংসদ সদস্য হিসেবে নির্বাচিত হন। জাতীয় সংসদ সদস্য থাকা অবস্থায় তিনি ১৯৮১ সালে মৃত্যুবরণ করেন। তার মৃত্যুর পর ১৯৮১ সালের উপ নির্বাচনে তার কন্যা সৈয়দা আশিকা আকবর সংসদ সদস্য নির্বাচিত হন।

তথ্যসূত্র
---------

1. 1 2  "রাজনীতি ও সমাজসেবায় ধনবাড়ীর নবাব পরিবারের অবদান"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১৩।
2. ↑  সংক্ষিপ্ত ইতিহাস ও বিবরণ[*স্থায়ীভাবে অকার্যকর সংযোগ*]
3. ↑  "আওয়ামী লীগে একক প্রার্থী বিএনপিতে একাধিক"। *সমকাল* (ইংরেজি ভাষায়)। সংগ্রহের তারিখ ২৮ ডিসেম্বর ২০১৯।
**খাজা শাহাবুদ্দিন** (৩১ মে ১৮৯৮ – ৯ ফেব্রুয়ারি ১৯৭৭) একজন বাঙালি রাজনীতিবিদ যিনি পাকিস্তান সরকারের মন্ত্রী ছিলেন এবং নবাব পরিবারের সদস্য ছিলেন। তিনি পাকিস্তানি প্রধানমন্ত্রী স্যার খাজা নাজিমুদ্দিনের ছোট ভাই এবং বাংলাদেশি লেফটেন্যান্ট-জেনারেল খাজা ওয়াসিউদ্দিনের পিতা।

প্রথম জীবন
----------

খাজা শাহাবুদ্দিন জন্মগ্রহণ করেছিলেন ৩১ মে ১৮৯৮ সালে। তাঁর পিতা খাজা নিজামুদ্দিন, তিনি ছিলেন জমিদার।

তিনি ১৯১৮ থেকে ১৯২১ সাল পর্যন্ত ঢাকার পৌরসভা কমিশনার হিসাবে দায়িত্ব পালন করেন। ১৯২২ সালে তিনি ঢাকা জেলা বোর্ডে যোগ দেন। তিনি ১৯২৩ থেকে ১৯২৪ বোর্ডের চেয়ারম্যান ছিলেন। ১৯২৮ থেকে ১৯৪৪ সাল পর্যন্ত তিনি ঢাকা জেলা মুসলিম লীগের সভাপতি ছিলেন।

পেশাজীবন
--------

১৯৩৬ সালে তিনি বেঙ্গল প্রেসিডেন্সির গভর্নরের কার্যনির্বাহী পরিষদের সদস্য ছিলেন। ১৯৩০ থেকে ১৯৩৮ সাল পর্যন্ত তিনি বিশ্ববিদ্যালয়ের কোষাধ্যক্ষ ছিলেন। ১৯৩৭ সালে তিনি নারায়ণগঞ্জ থেকে বঙ্গীয় আইনসভায় নির্বাচিত হয়েছিলেন। তিনি ১৯৩৭ থেকে ১৯৪১ সাল পর্যন্ত বাংলায় একে ফজলুল হক সরকারের প্রধান হুইপ ছিলেন। তিনি ১৯৪৩ থেকে ১৯৪৫ সাল পর্যন্ত খাজা নাজিমুদ্দিনের সরকারের বাণিজ্য, শ্রম ও শিল্পমন্ত্রী ছিলেন।

শাহাবুদ্দিন পাকিস্তান গঠনের আন্দোলনেও জড়িত ছিলেন। ১৯৪৭ সালে তিনি পাকিস্তানের জাতীয় পরিষদে চিফ হুইপ হন। ১৯৪৮ সালে, তিনি লিয়াকত আলী খানের মন্ত্রিসভায় স্বরাষ্ট্র, তথ্য ও সম্প্রচার মন্ত্রী হন। ১৯৫১ সালে তিনি উত্তর পশ্চিম সীমান্ত প্রদেশের গভর্নর নিযুক্ত হন। তিনি ১৯৫৪ সালে সৌদি আরব ও ইয়েমেনে পাকিস্তানের রাষ্ট্রদূত, ১৯৫৮ সালে মিশর, নাইজেরিয়া, ক্যামেরুন, সেনেগাল, টোগো এবং সিয়েরা লিওন ১৯৬১ থেকে ১৯৬৪ সাল পর্যন্ত রাষ্ট্রদূত ছিলেন। আইয়ুব খানের প্রশাসনে তিনি ১৯৬৫ থেকে ১৯৬৯ সাল পর্যন্ত তথ্য ও সম্প্রচার মন্ত্রীর দায়িত্ব পালন করেছিলেন।

মৃত্যু
------

১৯৭৭ সালের ৯ ফেব্রুয়ারি পাকিস্তানের করাচিতে তিনি মারা যান।

তথ্যসূত্র
---------

1. ↑  Huda, Sigma (২৫ নভেম্বর ২০১১)। "In remembrance: Alamgir M. A. Kabir"। *The Daily Star*।
2. ↑  "Khwaja Zakiuddin passes away"। *The Daily Star*। ১৮ জানুয়ারি ২০০৩।
3. ↑  মোঃ আলমগীর (২০১২)। "ওয়াসিউদ্দিন, লে. জেনারেল খাজা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
4. 1 2 3 4 5  মোহাম্মদ আলমগীর (২০১২)। "শাহাবুদ্দীন, খাজা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
১৯৯৫ সালে ধারণকৃত রাত্রিকালীন উপগ্রহ আলোকচিত্রে উত্তর-পূর্ব মার্কিন যুক্তরাষ্ট্রের মহাপৌরপুঞ্জটি দেখা যাচ্ছে। এর মোট জনসংখ্যা ৫ কোটির বেশি
দক্ষিণ-পূর্ব চীনের মুক্তা নদী বা চুচিয়াং নদীর ব-দ্বীপে গড়ে ওঠা মহাপৌরপুঞ্জ; এর মধ্যে কুয়াংচৌ, শেনচেন, তুংকুয়ান, ফোশান, হংকং, চিয়াংমেন, চুংশেন এবং মাকাও শহরগুলি অন্তর্ভুক্ত এবং এর মোট জনসংখ্যা ৭ কোটিরও বেশি।
**মহাপৌরপুঞ্জ** (ইংরেজি: Megalopolis) বলতে পাশাপাশি দুই বা তার বেশি পৌরপুঞ্জের (Conurbation) সমন্বয়ে গড়ে ওঠা বিশাল জনসংখ্যা ও ঘনবসতিবিশিষ্ট এবং সামাজিক ও অর্থনৈতিক দৃষ্টিকোণ থেকে একই রকম বৈশিষ্ট্যের অধিকারী একটি বৃহৎ পৌর অঞ্চলকে বোঝায়, যেখানে মহানগরগুলির মধ্যবর্তী স্থানে গ্রামীণ অঞ্চলের পরিবর্তে নগরায়িত অঞ্চলই বেশি। মহাপৌরপুঞ্জের ধারণাটি পাশ্চাত্যে ব্যাপকভাবে ব্যবহার করেন ফরাসি ভূগোলবিদ জঁ গতমান। তিনি মার্কিন যুক্তরাষ্ট্রের উত্তর-পূর্ব অংশে অবস্থিত এবং বস্টন শহর থেকে ওয়াশিংটন ডিসি শহর পর্যন্ত বিস্তৃত বিশাল পৌর অঞ্চলটিকে (যার মধ্যে নিউ ইয়র্ক শহর, ফিলাডেলফিয়া এবং বাল্টিমোরের মত বৃহৎ মহানগরীগুলি অবস্থিত) নাম দেন "মেগালোপোলিস" (Megalopolis)।

তথ্যসূত্র
---------

1. ↑  Lyons, Richard D. (মার্চ ২, ১৯৯৪)। "Jean Gottman, 78, a Geographer Who Saw a Northeast Megalopolis"। *New York Times*।

সহায়ক গ্রন্থপঞ্জি
------------------

* Gottmann, Jean (১৯৬১)। *Megalopolis. The Urbanized Northeastern seaboard of the United States*। New York: The Twentieth Century Fund।
**নয়াদিকালী** (আক্ষরিক অর্থে শিকারের নৃত্য) হল একটি ঐতিহ্যবাহী লোকশিল্প যা ভারতের কেরালার ভাল্লুভানাদ অঞ্চলের (বর্তমান পালঘাট, ত্রিশূর জেলা) পানান সম্প্রদায়ের মধ্যে বিদ্যমান। এটি সাধারণত অঞ্চলের দেবী মন্দিরে পুরম উৎসবের আগে, মানুষ এবং অঞ্চলের মঙ্গল ও সমৃদ্ধির জন্য করা হয়।

প্রদর্শন
--------

নয়াদিকালী একটি লোকশিল্প যা প্রাচীনকাল থেকে এই অঞ্চলের মঙ্গল ও সমৃদ্ধির জন্য সংঘটিত হয়ে আসছে। দেবী মন্দিরে পুরম উৎসবের আগে নয়াদিকালী দলগুলি এই অঞ্চলের বাড়িতে বাড়িতে ঘুরে বেড়ায়। বনে শিকারে যাওয়া লোকের সাজে, পানান সম্প্রদায় ঘরে ঘরে যায় এবং গান গায়। একটি দলে সাধারণত এক থেকে পাঁচজন থাকে। তারা যে বাদ্যযন্ত্র ব্যবহার করে, তা হলো দুটি বাঁশের লাঠি, একটি লম্বা এবং অন্যটি ছোট। বাম বগলে লম্বা লাঠি ধ'রে ছোট লাঠি দিয়ে তাতে টোকা মেরে লোকগীতি গাওয়া হয়।

তারা তাদের কোমরে জড়ানো মুন্ডুগুলির উপরে বিশেষ ধরণের পোশাক পরে আসে। তাদের মাথায় আরেকটি মুন্ডু বাঁধা থাকে এবং তাদের শরীরে বিভিন্ন রঙ আঁকা থাকে। তাদের কাঁধে কাপড়ের ব্যাগও থাকে। তারা হাতে করে একটি ছোট কাঠের মূর্তিও বহন করে, যার নাম *ইটিংগলিকুট্টি*। এই মূর্তিটি উঠানে স্থাপন করা হয় এবং সামনে পেছনে লাঠি পিটিয়ে তারা এর চারপাশে নাচতে থাকে। তারা সাধারণত এর সাথে শিকার সম্পর্কিত গান গায়। নিজে তৎক্ষণাৎ গান তৈরি করে ঘটনাস্থলে গাওয়ার অভ্যাসও এদের আছে।

নয়াদিকালী প্রদর্শনের পর বাড়ি থেকে শিল্পীদের চাল, ধান ও টাকা দেওয়া হয়। পুরমের দিন, সমাপ্তি নৃত্য হয়, সমস্ত দল মন্দিরে পৌঁছে নৃত্য প্রদর্শন করা। কাঠের পুতুল হাতে নিয়ে এক ধরনের পুতুল নাচও করে তারা।

তথ্যসূত্র
---------

1. 1 2 3 4 5 6 7 8  "നായാടിക്കളി സംഘങ്ങൾ വീടുകളിൽ എത്തിത്തുടങ്ങി"। *ManoramaOnline* (মালায়ালাম ভাষায়)। Malayala Manorama। ২০২৩-০৩-২৮ তারিখে মূল থেকে আর্কাইভ করা। সংগ্রহের তারিখ ২০২৩-০৩-২৮।
2. 1 2 3 4 5 6  "വള്ളുവനാടിന്റെ കലാപാരമ്പര്യം"। *Janmabhumi* (ইংরেজি ভাষায়)। ২০২৩-০৩-২৮ তারিখে মূল থেকে আর্কাইভ করা। সংগ্রহের তারিখ ২০২৩-০৩-২৮।
টেমপ্লেট:Culture of Kerala
অফরা বেনের লাভ লেটার্স (১৬৮৪) বইয়ের প্রথমপাতা।
**পত্রোপন্যাস** বা **পত্র উপন্যাস**  হলো ধারাবাহিকভাবে লিখিত চিঠি বা পত্রের আকারে লেখা একটি উপন্যাস। সাধারণত চিঠিপত্রের রূপে লেখা হলেও দিনপঞ্জী, পত্রিকার খণ্ডাংশ (কাটিং) এবং অন্যান্য নথিপত্র ব্যবহার করেও লেখা যায়। সম্প্রতি ইলেকট্রনীয় নথি ("ডকুমেন্ট") যেমন যন্ত্রে ধারণকৃত কথোপকথন (রেকর্ডিং), বেতার, ব্লগ এবং বৈদ্যুতিন চিঠি (ই-মেইল) মাধ্যমও ব্যবহৃত হচ্ছে। পত্রোপন্যাসের ইংরেজি পরিভাষা "এপিস্টোলারি নভেল" (*Epistolary Novel*) গ্রিক শব্দ এপিস্তোলে (ἐπιστολή *epistolē*, অক্ষর) থেকে লাতিন হয়ে এসেছে ।

পত্ররূপটি কাহিনীতে অনেকটা বাস্তব একটি ভাব আনে, যেহেতু চিঠিপত্র বাস্তব জীবনের অংশ। সবজান্তা আখ্যানকার কৌশলের আশ্রয় না নিয়েই এভাবে বিভিন্ন দৃষ্টিকোণ দেখানো সম্ভব হয়।

প্রাথমিক রচনাসমূহ
-----------------

পত্রোপন্যাসের উৎপত্তি সম্পর্কে দুইটি তত্ত্ব বিদ্যমান। প্রথম মতানুসারে, সাধারণ উপন্যাসগুলোতে পাত্রপাত্রীর চিঠির বর্ণনা দেয়া থেকেই এ ধারার শুরু, পরে ক্রমে ক্রমে উপন্যাসের লেখা কমিয়ে কেবল চিঠিতেই তা সীমাবদ্ধ করা হয়। অন্য একটি মত অনুযায়ী একসময় পত্র ও কবিতা প্রভৃতি নিয়ে যে সংকলনগুলো বের হত, সেগুলির মধ্যে কয়েকটি চিঠিকে একত্র করে সাধারণত (প্রায়শই রগরগে) গল্প বানানো হতো। দুটি মতই স্বীকৃত।

### বাংলা সাহিত্যে

বাংলা সাহিত্যে পত্রোপন্যাস খুব বেশি লেখা হয়নি। বিভূতিভূষণ মুখোপাধ্যায়ের *পোনুর চিঠি*, কাজী নজরুল ইসলামের *বাঁধন হারা*, প্রেমেন্দ্র মিত্রের *প্রিয়তমাসু*, শৈলজানন্দ মুখোপাধ্যায়ের *ক্রৌঞ্চমিথুন* ও তরুণকুমার ভাদুড়ীর *সন্ধ্যাদীপের শিখা* উল্লেখযোগ্য।। আহমদ ছফার আত্মজীবনীমূলক উপন্যাস*অর্ধেক নারী অর্ধেক ঈশ্বরী*ও মূলত পত্রোপন্যাস। বুদ্ধদেব গুহর অবরোহী ও পত্রোপন্যাস গোত্রের রচনা।

ধরন
---

বহু ধরনের পত্রোপন্যাস আছে: একপাক্ষিক (কেবল একটি চরিত্রের চিঠি দেয়া, যেমন *লেটার্স অফ এ পর্তুগিজ নান* এবং *দ্য স্প্যারোস অফ ইয়াং ওয়েদার*), সংলাপীয় বা দ্বিপাক্ষিক ( দুটি চরিত্রের চিঠি বিনিময়, যেমন *লেটার্স অফ ফ্যানি বাটলার্ড*), এবং বহপাক্ষিক (তিন বা তারও বেশি লোকের চিঠি বিনিময়, যেমন ব্রাম স্টোকারের *ড্রাকুলা*)। এছাড়াও, *ক্লারিসা* বা *ডেন্জারাস লিয়াজোঁ* প্রভৃতি বহুপাক্ষিক পত্রোপন্যাসের গুরুত্বপূর্ণ সাহিত্য-কৌশলটি হলো- একইসাথে, তবে আলাদাভাবে, নায়িকা এবং খলনায়কের পত্রবিনিময় দেখানো যা নাটকীয় উত্তেজনা তৈরি করে।

তথ্যসূত্র
---------

1. ↑  E.Th. Voss. *Erzählprobleme des Briefromans, dargestellt an vier Beispielen des 18. Jahrhunderts.* Bonn, 1960.
2. ↑  B.A. Bray. *L'art de la lettre amoureuse: des manuels aux romans (1550-1700).* La Haye/Paris, 1967
3. ↑  *সাহিত্যের শব্দার্থকোশ*, (১৯৯৯) সুরভি বন্দ্যোপাধ্যায়, পশ্চিমবঙ্গ বাংলা আকাদেমি কলকাতা, ৩ ফেব্রুয়ারি ১৯৯৯, পৃষ্ঠা ৭০।
**আব্দুল হাকিম বিক্রমপুরী** ছিলেন একজন বাংলাদেশী রাজনীতিবিদ ও সাহিত্যিক। তিনি বঙ্গীয় আইন পরিষদ, প্রাদেশিক আইনসভা ও পাকিস্তান জাতীয় পরিষদের সদস্য ছিলেন।

প্রাথমিক জীবন
-------------

তার জন্ম ১৮৯৩ সালের ৫ মার্চ। জন্মস্থান মুন্সীগঞ্জ শহরের কোর্টগাঁও গ্রাম। পিতা ইবরাহিম হোসেন। মায়ের নাম এলেম জান বিবি। লেখা পড়া করেছেন মুন্সীগঞ্জ উচ্চ বিদ্যালয়ে। এ স্কুল থেকে তিনি এনট্রান্স পাশ করেছিলেন ১৯১৩ সালে। ঢাকা কলেজে আই এ ক্লাশে ভর্তি হন। কিন্তু শারীরিক অসুস্থ্যতার জন্য বেশী দূর পড়তে পাড়েননি। শুরু করেন শিক্ষকতা। মুন্সীগঞ্জ হাই স্কুলেই কর্মজীবনের যাত্রা।

রাজনীতি ও কর্মজীবন
------------------

কবিতা, গল্প আর প্রবন্ধ লিখে কর্মজীবন শুরু করলেও পরে তিনি রাজনীতিতে যোগ দেন। ১৯৩৬ সালে বঙ্গীয় আইন পরিষদের নির্বাচন অনুষ্ঠিত হয়। একে ফজলুল হক কৃষক প্রজা পার্টির প্রধান। আব্দুল হাকিম বিক্রমপুরী মুন্সীগঞ্জ থেকে মনোনয়ন চেয়ে পাঠান। শের-ই-বাংলা বিক্রমপুরীকে মনোনয়ন দেন। তিনি বিপুল ভোটের ব্যবধানে জয়ী হলেন এবং বঙ্গীয় আই পরিষদের সদস্য হলেন। আব্দুল হাকিম বিক্রমপুরী ১৯৩৬-১৯৪৫ সাল পর্যন্ত বঙ্গীয় আইন পরিষদের সদস্য ছিলেন। ১৯৪৬-১৯৫৪ সাল পর্যন্ত পাকিস্তান প্রাদেশিক আইন সভার সদস্য ছিলেন। ১৯৬৩ – ১৯৬৫ সাল পর্যন্ত পাকিস্তান জাতীয় পরিষদ সদস্য ছিলেন। তাঁর নির্বাচনী এলাকা ছিল টঙ্গীবাড়ী, লৌহজং, নড়িয়া, ভেদরগঞ্জ ও সুরেশ্বর থানা। তিনি মন্ত্রীর পদমর্যাদায় পূর্ব পাকিস্তান গভর্নর আজম খানের উপদেষ্টা ছিলেন।

লেখালেখি
--------

আব্দুল হাকিম বিক্রমপুরীর লেখা সমূহ সওগাত, মোহাম্মদী, প্রবাসী, মানসী, মর্মবানী, সাম্যবাদী ও ছোলতান প্রভৃতি পত্রিকায় প্রকাশিত হতো। চীনে ইসলাম, সাহিত্যের কথা, পানের বরোজ, হযরত শাহ্ আহসান উল্লাহ আব্দুল হাকিম বিক্রমপুরীর বিখ্যাত গ্রন্থ। তিনি একটি সাহিত্য পত্রিকার সম্পাদনা ও করতেন। পত্রিকাটির নাম "গ্রামের কথা" শিক্ষানুরাগী হিসেবেও খ্যাতি রয়েছে। আব্দুল হাকিম বিক্রমপুরীর।

তিনি ১৯৪২ সালে কে. কে. সরকারি বিদ্যানিকেতন প্রতিষ্ঠা করেন। বঙ্গীয় সাহিত্য পরিষদের সদস্য ও ছিলেন। বিশিষ্ট সাহিত্যিক আবুল কালাম সামসুদ্দিন তাঁর স্মৃতি কথায় লিখেছেন, "বিক্রমপুরী সাহেব রাজনীতিতে গিয়ে বাংলা সাহিত্যকে বঞ্চিত করেছেন"।

মৃত্যু
------

১৯৮৭ সালের ৪ জুলাই ঢাকায় পরলোক গমন করেন।

তথ্যসূত্র
---------

1. 1 2  "আব্দুল হাকিম বিক্রমপুরীর মৃত্যুবার্ষিকী আজ"। *দৈনিক নয়া দিগন্ত*। সংগ্রহের তারিখ ২৮ আগস্ট ২০২১।
**অর্পণা পানশিকর** একজন শাস্ত্রীয় সংগীতশিল্পী (হিন্দুস্তানি শাস্ত্রীয় সংগীত), যিনি ভারতের মহারাষ্ট্র প্রদেশের পুনেতে বাস করেন।

প্রারম্ভিক জীবন ও পরিবার
------------------------

ছোটবেলা থেকে শাস্ত্রীয় সংগীতের সাথে পরিচয় ঘটে তার। তিনি প্রথম তালিন নিয়েছিলেন পণ্ডিত ভাস্করবুয়া জোশির কাছ থেকে। বর্তমানে তিনি তার মা মীরা পানশিকরের কাছ থেকে তালিম নিচ্ছেন, যিনি পদ্মবিভূষণ বিজয়ী কিশোরী আমনকরের শিষ্যা ছিলেন।

অপর্ণা পানশিকর, নিখিল জোশির সাথে বিবাহবন্ধনে আবদ্ধ হয়েছেন। সোহম বিলাওয়াল নিখিল জোশি নামে তাদের এক ছেলে আছে।

কর্মজীবন
--------

তিনি শাস্ত্রীয় সংগীতের বিভিন্ন ক্ষেত্রে বিচরণ করেছেন। ১৯৮৫ সালে পুনের ভারত নিবাস হলে তিনি প্রথমবারের মত দর্শকদের সামনে সংগীত পরিবেশন করেন। ২০০৮ সালে তিনি আফগানিস্তান গমন করেন এবং আফগানিস্তানে অবস্থিত ফরাসি দূতাবাস ও কাবুল সাংস্কৃতিক কেন্দ্রে সংগীত পরিবেশন করেন। এছাড়াও তিনি যুক্তরাষ্ট্র, জার্মানি, যুক্তরাজ্য, সুইজারল্যান্ড, ইন্দোনেশিয়া,নরওয়ে, দক্ষিণ কোরিয়ায় সংগীত পরিবেশন করেছেন।

তিনি ত্রিনাদ নামের একটি ব্যান্ড দলের হয়ে সংগীত পরিবেশন করে থাকেন। ব্যান্ড দলটিতে তিনি ছাড়াও ভারতীয় গিটারবাদক জয়েন বর্মা ও ফরাসি ড্রামবাদক জ্যঁ ডেভয়স্নে যুক্ত আছেন।

অ্যালবাম
--------

এ পর্যন্ত অপর্ণা পানশিকরের দশটি এলবাম প্রকাশিত হয়েছে। সুধা রঘুনাথন ও অপর্ণা পানশিকরের যুগলবন্দীতে একটি অ্যালবাম ১৯৯৯ সালে প্রকাশিত হয়। অ্যালবামটি প্রকাশিত হয়েছিল মনোরমা মিউজিক এর ব্যানারে। ২০০০ সালে, ব্রিটিশ কোম্পানি এইচএমভির ব্যানারে বের হওয়া *ভয়েজ ফর দ্য নিউ মিলেনিয়াম* এর সাথে যুক্ত ছিলেন তিনি। এছাড়া, ২০০২ সালে বের হওয়া *উইন্ডস ফ্রম আয়ুতা*, ২০০৩ সালে বের হওয়া *ডায়মন্ড সূত্র* ও *পুণ্যপুর কি সরিতা*, ২০০৫ সালে বের হওয়া *শিবহম* এবং ২০১২ সালে বের হওয়া *রিফ্লেকশন্স অব দ্য পার্পল মুন* অ্যালবামের সাথেও যুক্ত ছিলেন তিনি।

২০১৭ সালে তার ব্যান্ড দল ত্রিনাদ *লু সর্তিলেজ দ্যু পয়সন* নামের একটি অ্যালবাম বের করেছিল। অ্যালবামটির সাথে যুক্ত ছিলেন তিনি।

চলচ্চিত্র
---------

অপর্ণা পানশিকর চলচ্চিত্রে সুরকার হিসেবেও কাজ করেছেন। তিনি ফ্রান্সের ইংরেজি চলচ্চিত্র *অরফেডার দ্য লিজেন্ড* চলচ্চিত্রে সুরকার হিসেবে কাজ করেছেন। চলচ্চিত্রটি ২০১৬ সালে মুক্তি পেয়েছিল। এছাড়াও তিনি দুইটি ভারতীয় স্বল্পদৈর্ঘ্য চলচ্চিত্রেও গান গেয়েছেন। স্বল্পদৈর্ঘ্য চলচ্চিত্র দুইটি হল *মুসকান* (২০১৭) এবং *স্কিন অব মার্বেল* (২০১৮)।

পুরস্কার
--------

তিনি ২০০২ সালে রসিকাগ্রানি দত্তপান্ত দেশপান্ডে পুরস্কার ও ২০০৩ সালে যুব গায়ক পুরস্কার লাভ করেন।

তথ্যসূত্র
---------

1. ↑  Aparna Panshikar Inaugurates The Times of India
2. ↑
3. ↑
4. ↑  "সংরক্ষণাগারভুক্ত অনুলিপি"। ৮ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০১৯।
5. ↑
6. ↑  Sempéré, Gabriel (১৬ এপ্রিল ২০১৩)। "L 'Inde en invitee" [The Invited Indian]। *Sud-Ouest* (French ভাষায়)। সংগ্রহের তারিখ ২০১৪-১২-১৭। উদ্ধৃতি শৈলী রক্ষণাবেক্ষণ: অচেনা ভাষা (link)
7. ↑  "Aparna Panshikar: Carnatic Singer"। Manorama Music। ২০১৬-১২-২৫ তারিখে মূল থেকে আর্কাইভ করা। সংগ্রহের তারিখ ২০১৪-১২-১৭।
8. ↑  Interview-Fusion Works *The New Indian Express*
9. ↑  Trinaad releases
10. ↑
**আল আখনাস ইবনে শুরায়ক আস সাকাফি** মুহাম্মাদ (সাঃ)এর একজন সাহাবা ছিলেন। যিনি বদরের যুদ্ধ হতে পলায়ন করেছিলেন এবং পরবর্তী সময়ে হুনায়নের যুদ্ধে অংশগ্রহণ করেছিলেন।

নাম ও পরিচয়
------------

আখনাস ইবনে শুরায়ক এর কুনিয়াত(উপনাম) ছিল আবু সালাব; প্রকৃত নাম ছিল উবায়ি এবং উপাধি ছিলো আখনাস। তিনি বদরের যুদ্ধ হতে পলায়ন করার কারনে এই উপাধি লাভ করেছিলেন। এছাড়াও তিনি বনু যুহরার সহিত মিত্ৰতা সূত্রে আবদ্ধ ছিলো।

জীবনী বর্ণনা
------------

### কুরআন তেলোয়াত শোনা

ইসলাম গ্রহণের পূর্বে আখনাস, আবু সুফিয়ান, আবু জেহেল রাত্রিকালে গোপনে এসে মুহাম্মাদ এর কুরআন তেলোয়াত শুনতেন। আখনাস, এই বানীসমূহ (আয়াত) সমন্ধে আবু সুফিয়ানের মন্তব্য জানতে চেয়েছিলেন। আবু সুফিয়ান এসব বানীর কিছুপরিমাণ বিশ্বাস করেন বলে জানিয়েছিলেন এবং প্রত্যুত্তরে একই প্রশ্ন করেছিলেন। জবাবে আখনাস জানিয়েছিলেন যে তিনি এসব বানীর সমস্তই বিশ্বাস করেন। 

### বদরের যুদ্ধে

বদরের যুদ্ধে যখন তার নিকট খবর আসল, আবু সুফিয়ান তার কাফিলা নিয়ে পলায়ন করেছে, তখন তিনিও বনু যুহরাকে নিয়ে যুদ্ধক্ষেত্র ত্যাগ করেছিলেন। তখন যুদ্ধক্ষেত্রে কথা উঠেছিলো যে, *"অগ্রভাগ উল্টানো ক্ষুদ্র খাদার নাসিকাবিশিষ্ট (আখনাস)* ব্যক্তিটি বনু যুহরাকে নিয়ে পলায়ন করেছে। এখান থেকেই তার **আখনাস** উপাধিটি প্রচলিত হয়ে যায়।

তবে, ইসলাম গ্রহণ করার পরবর্তী সময়ে তিনি **বিশেষ সুবিধাপ্রাপ্ত**দের অন্তর্ভুক্ত হয়েছিলেন।

### বাড়িঘরে অগ্নি সংযোগ

**ইবনে আতিয়া সুদ্দি** বলেছেন, আল আখনাস ইবনে শুরায়ক মুহাম্মাদের নিকট গমন করে ইসলাম গ্রহণ করে এবং বলেন, "আল্লাহ জ্ঞাত আছেন, আমি আমার এই ঘােষণায় সত্যবাদী।" অতঃপর আখনাস পলায়ন করেন এবং মুসলমানদের এক আবাসস্থলের পাশ দিয়ে যাওয়ার সময় তাদের ক্ষেত-খামারে আগুন লাগিয়ে দেন এবং উৎকৃষ্ট গবাদি পশুগুলো হত্যা করেন।

এই ঘটনার প্রেক্ষিতে কুরআনের কয়েকটি আয়াত অবতীর্ণ হয়-

|  |  |  |
| --- | --- | --- |
| "| ২০৪) আর এমন কিছু লোক রযেছে যাদের পার্থিব জীবনের কথাবার্তা তোমাকে চমৎকৃত করবে। আর তারা সাক্ষ্য স্থাপন করে আল্লাহকে নিজের মনের কথার ব্যাপারে। প্রকৃতপক্ষে তারা কঠিন ঝগড়াটে লোক।

(২০৫) যখন ফিরে যায় তখন চেষ্টা করে যাতে সেখানে অকল্যাণ সৃষ্টি করতে পারে এবং শস্যক্ষেত্র ও প্রাণনাশ করতে পারে। আল্লাহ ফাসাদ ও দাঙ্গা-হাঙ্গামা পছন্দ করেন না।
(২০৬) আর যখন তাকে বলা হয় যে, আল্লাহকে ভয় কর, তখন তার পাপ তাকে অহঙ্কারে উদ্বুদ্ধ করে। সুতরাং তার জন্যে দোযখই যথেষ্ট। আর নিঃসন্দেহে তা হলো নিকৃষ্টতর ঠিকানা।  | "|

মুসলিম নিয়ে বিতর্ক
-------------------

**ইবনে আতিয়া সুদ্দি** বলেন, আল আখনাস এর ইসলাম গ্রহণের ব্যাপারটি কখনোই প্রমাণিত হয়নি। কিন্তু ইবনে হাজার আল আসকালানী বলেন, "আমি তাকে সাহাবী প্রমাণ করেছি"। তিনি বলেন, এমনও হতে পারে, তিনি ইসলাম গ্রহণ করেছিলেন এবং পরে এটি ত্যাগ করেছিলেন, অতঃপর পুনরায় ইসলামে প্রত্যাবর্তন করেছিলেন।

মৃত্যু
------

তিনি হুনায়নের যুদ্ধে অংশগ্রহণ করেছিলেন এবং খলিফা উমরের খিলাফতের প্রথম দিকেই তিনি মৃত্যুবরণ করেন।

তথ্যসূত্র
---------

1. 1 2 3 4 5  *ইসলামী বিশ্বকোষ (১ম খণ্ড)*। পৃষ্ঠা ১৯৩।
2. ↑  *ইবনুল আছির উসুদুল গাবা, তেহরান ১২৮৬ হি. ১খণ্ড- ৫৬*।
3. ↑  *ইবনে হাজার, আল-ইসাবা, মিসর ১৩২৮ হি. ১খণ্ড- ২৫-২৬, নং ৬১*।
4. ↑  "তানযীল - কুরআন নেভিগেটর | القرآن الكريم"। *tanzil.net*। সংগ্রহের তারিখ ২০২০-০৫-০৮।
5. ↑  *আল কুরআন--- ২:২০৪-২০৬*।
**বাংলাদেশ নৌবাহিনী জাহাজ** (সংক্ষেপেঃ বানৌজা) **এলসিটি ১০২** বাংলাদেশ নৌবাহিনীর **টাইপ ০৬৮ ইউচীন-শ্রেণীর** একটি **ল্যান্ডিং ক্রাফট ট্যাংক** (এলসিটি) জাহাজ। এই জাহাজটিকে কাইলিং শিপইয়ার্ডে নির্মাণ করা হয়। এই জাহাজটি সামুদ্রিক এবং উপকূলীয় অঞ্চলে উভচর অভিযান পরিচালনার পাশাপাশি ৫০ টন কার্গো বা ১৫০ জন সেনাসদস্য, রসদ, অস্ত্র ও গোলাবারুদ, ছোট ও মাঝারি আকারের সামরিক যানবাহন এবং বিভিন্ন প্রকার সামরিক সরঞ্জাম পরিবহনে সক্ষম। এছাড়াও জাহাজটি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করে।

ইতিহাস
------

সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার গণচীন থেকে সমরাস্ত্র সংগ্রহের সিদ্ধান্ত গ্রহণ করে। সে অনুযায়ী বাংলাদেশ নৌবাহিনীর জন্য **ল্যান্ডিং ক্রাফট ট্যাংক** (এলসিটি) জাহাজ ক্রয়ের পদক্ষেপ নেয়া হয়। এরই ধারাবাহিকতায় **কাইলিং শিপইয়ার্ডে** উভচর জাহাজটি নির্মিত হয়। অবশেষে ১৯৮৬ সালে **বানৌজা এলসিটি ১০২** জাহাজটি বাংলাদেশ নৌবাহিনীতে কমিশন লাভ করে।

বৈশিষ্ট্য ও যান্ত্রিক কাঠামো
----------------------------

**বানৌজা এলসিটি ১০২** জাহাজটির দৈর্ঘ্য ২৪.৮০ মিটার (৮১.৪ ফু), প্রস্থ ৫.২০ মিটার (১৭.১ ফু) এবং গভীরতা ১.৩০ মিটার (৪.৩ ফু)। এই উভচর জাহাজটির ওজন ৮৫ টন এবং জাহাজটিতে রয়েছে ২টি ১২ভি১৫০সি ৬০০ অশ্বশক্তি (৪৫০ কিওয়াট) ডিজেল ইঞ্জিন। যার ফলে জাহাজটির সর্বোচ্চ গতিবেগ ১১.৫ নট (২১.৩ কিমি/ঘ; ১৩.২ মা/ঘ)। এটি ১২ জন জনবল নিয়ে একনাগাড়ে ১০ দিন অভিযান পরিচালনা করতে সক্ষম। বাংলাদেশ নৌবাহিনীকে প্রায়শই অবাঞ্ছিত বাহিনী দ্বারা উভচর অবতরণ প্রতিরোধের জন্য সামরিক ভূমিকা পালন করতে হয় এবং উপকূলীয় অঞ্চলে মানবিক সহায়তা ও দুর্যোগ ত্রাণ (এইচএডিআর) অপারেশন পরিচালনা করতে হয়। দেশীয় প্রযুক্তিতে নির্মিত এলসিটি সমূহ এসকল প্রয়োজনীয়তা পূরণের জন্য উপযুক্ত। উভচর সামরিক অভিযান পরিচালনাকালে নিজস্ব আক্রমণ দলকে তীরে অবতরণ করানোর পাশাপাশি প্রতিটি এলসিটি কিছু সময়ের জন্য একটি সৈন্যদল এবং সরঞ্জাম বহন করতে সক্ষম। এছাড়াও এসকল জাহাজ জাতিসংঘ শান্তিরক্ষা মিশনেও মোতায়েন করার উপযোগী।

রণসজ্জা
-------

দুর্যোগ ও শান্তিকালীন সময়ে সহায়ক ভূমিকায় নিয়োজিত এই জাহাজটিতে রয়েছে:

* ২টি **সিআইএস-৫০** ১২.৭ মিমি বিমান-বিধ্বংসী মেশিনগান;
* এছাড়াও যুদ্ধকালীন বিশেষ পরিস্থিতিতে জাহাজটিতে ২টি ভূমি থেকে আকাশে উৎক্ষেপণযোগ্য বিমান বিধ্বংসী ক্ষেপণাস্ত্র **কিউডব্লিউ-২** ম্যানপ্যাড মোতায়েন করা যায়।

তথ্যসূত্র
---------

* Saunders, Stephan, সম্পাদক (২০১৫)। *Jane's Fighting Ships 2015-2016*। Jane's Information Group। আইএসবিএন 978-0710631435। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Wertheim, Eric (২০১৩)। *The Naval Institute Guide to Combat Fleets of the World: Their Ships, Aircraft, and Systems* (16 সংস্করণ)। Annapolis, Maryland: Naval Institute Press। আইএসবিএন 978-1591149545। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

1. ↑  Saunders 2015, পৃ. 156।
2. ↑  Wertheim 2013, পৃ. 45।

প্রবেশদ্বার: বাংলাদেশ বাংলাদেশ সামরিক বাহিনী
**বাংলাদেশ নৌবাহিনী জাহাজ** (সংক্ষেপেঃ বানৌজা) **দুর্দান্ত** বাংলাদেশ নৌবাহিনীর একটি **টাইপ ০২১-শ্রেণীর** মিসাইল বোট। এটি নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।

ইতিহাস
------

১৯৮০-এর দশকে বাংলাদেশের উপকূলবর্তী অঞ্চলে প্রতিরক্ষা ব্যবস্থাকে জোরদার করার লক্ষ্যে বাংলাদেশ নৌবাহিনী গণচীন হতে স্বল্পপাল্লার দ্রুতগামী **টাইপ ০২১-শ্রেণীর** ক্ষেপণাস্ত্রবাহী জাহাজ সংগ্রহ করে। এরই ধারাবাহিকতায় **বানৌজা দুর্দান্ত** ১০ নভেম্বর, ১৯৮৮ সালে বাংলাদেশ নৌবাহিনীতে কমিশন লাভ করে। এই জাহাজটি বাংলাদেশ নৌবাহিনীর উপকূল প্রতিরক্ষার সক্ষমতা অনেকাংশে বাড়িয়ে দেয়। বিশেষ করে, **হিট এন্ড রান** কৌশল অবলম্বন করে বহিঃশত্রুর জাহাজ ধ্বংস করতে সক্ষম। দুর্ভাগ্যবশত, ১৯৯১ সালের ঘূর্ণিঝড়ে **বানৌজা দুর্দান্ত** ক্ষতিগ্রস্ত হয়, পরবর্তীতে বাংলাদেশ নৌবাহিনী সদস্যদের ঐকান্তিক প্রচেষ্টায় জাহাজটি মেরামত করে নৌবহরে ফিরিয়ে আনা সম্ভব হয়। ২০১০ সালে মিড লাইফ আপগ্রেডেশন হিসেবে পুরনো **এসওয়াই-১** ক্ষেপণাস্ত্রকে আরো শক্তিশালী ও উন্নত **সি-৭০৪** ক্ষেপণাস্ত্র দ্বারা প্রতিস্থাপন করা হয়।

বৈশিষ্ট্য ও যান্ত্রিক কাঠামো
----------------------------

**বানৌজা দুর্দান্ত** জাহাজটির দৈর্ঘ্য ৩৮.৬ মিটার (১২৭ ফু), প্রস্থ ৭.৬ মিটার (২৫ ফু) এবং গভীরতা ২.৭ মিটার (৮.৯ ফু)। জাহাজটিতে রয়েছে ৩টি **ডয়েটজ টিসিডি২০২০ভি১৬ ডিজেল ইঞ্জিন (জার্মানি)** এবং **বিএফ৪এম ১০১৩ এমসি ডিজেল জেনারেটর (জার্মানি)**। যার ফলে জাহাজটি ঘন্টায় সর্বোচ্চ ৩৫ নট (৬৫ কিমি/ঘ; ৪০ মা/ঘ) গতিতে চলতে সক্ষম। এছাড়াও জাহাজটি ৩০ নট (৫৬ কিমি/ঘ; ৩৫ মা/ঘ) গতিতে ৭০০ নটিক্যাল মাইল (১,৩০০ কিমি) সমুদ্র এলাকা জুড়ে টহল কার্যক্রম পরিচালনা করতে সক্ষম। সমুদ্রপৃষ্ঠ অনুসন্ধানের জন্য এটি ১টি **ফুরুনো ডিআরএস৪ডব্লিউ র‍্যাডার (জাপান)** এবং ১টি **ফুরুনো এফএআর-৩৩২০ চার্ট র‍্যাডার (জাপান)** দ্বারা সজ্জিত।

রণসজ্জা
-------

**বানৌজা দুর্দান্ত** জাহাজটির আকার আয়তন অপেক্ষাকৃত ছোট হলেও নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:

* ৪টি সি-৭০৪ জাহাজ বিধ্বংসী ক্ষেপণাস্ত্র;
* ২টি একে-২৩০ ৩০ মিমি (টুইন ব্যারেল) বিমান বিধ্বংসী স্বয়ংক্রিয় মেশিনগান।

তথ্যসূত্র
---------

1. ↑  "TECNICAL SPECIFICATION FOR SPARE PARTS BNS DURDANTA"। *NAVAL STORES DEPOT, CHATTOGRAM. BANGLADESH*। ২০২৩-০৬-১৪ তারিখে মূল থেকে আর্কাইভ করা। সংগ্রহের তারিখ ২০২৩-০৫-১৮।
2. ↑  "BNS Durdanto (Fast Attack Craft Of Bangladesh Navy) Missile Boat P8126 | Type 021-Class Missile Boat"। ২০ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ২০ মার্চ ২০২৩।
3. ↑  "নৌবাহিনী জাহাজ বানৌজা দুর্দান্ত"। ১৪ জুন ২০২৩ তারিখে মূল থেকে আর্কাইভ করা। সংগ্রহের তারিখ ১৪ জুন ২০২৩।
4. ↑  "বাংলাদেশ নৌবাহিনীর জাহাজ বানৌজা দুর্দান্ত"। ১৪ জুন ২০২৩ তারিখে মূল থেকে আর্কাইভ করা। সংগ্রহের তারিখ ১৪ জুন ২০২৩।
5. ↑  "বাংলাদেশ নৌবাহিনী জাহাজ বানৌজা দুর্দান্ত"। ১ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ১ জুলাই ২০২৩।

প্রবেশদ্বার: বাংলাদেশ বাংলাদেশ সামরিক বাহিনী
**বাংলাদেশ অ্যামেচার রেডিও লীগ** ( **BARL** ) বাংলাদেশের অপেশাদার রেডিও ব্যাবহারকারীদের জন্য একটি জাতীয় অলাভজনক সংস্থা । ১৯৮২ সালে বিএআরএল হল আন্তর্জাতিক অপেশাদার রেডিও ইউনিয়নে বাংলাদেশের প্রতিনিধিত্বকারী জাতীয় সদস্য সোসাইটি হিসেবে যোগ দেয়।

ইতিহাস
------

১৯৬৫ সালে ভারতের সাথে যুদ্ধের সময় পূর্ব পাকিস্তানে অপেশাদার রেডিও কার্যক্রম স্থগিত করা হয়েছিল এবং ১৯৭১ সালে বাংলাদেশ পাকিস্তান থেকে স্বাধীনতা অর্জনের পর অপেশাদার রেডিও কার্যক্রমের উপর নিষেধাজ্ঞা কার্যকর ছিল। বাংলাদেশ অ্যামেচার রেডিও লীগ ২০ মে ১৯৭৯ সালে রেডিও ব্যাবহারকারীদের দ্বারা প্রতিষ্ঠিত হয়েছিল এবং অবিলম্বে দেশে অপেশাদার রেডিও অপারেশনের অনুমোদনের জন্য সরকারের কাছে আলোচনা শুরু করে। বাংলাদেশে অপেশাদার রেডিওকে বৈধ করার প্রচেষ্টা ১৯৯১ সাল পর্যন্ত সফল হবে না, যখন একটি নতুন গণতান্ত্রিকভাবে নির্বাচিত সরকার একটি বড় ঘূর্ণিঝড়ের সময় টেলিযোগাযোগ জরুরি অবস্থার মুখোমুখি হয়েছিল। অপেশাদার রেডিও বাংলাদেশের সমাজে যে মূল্য দিতে পারে তার জন্য রাজি হয়ে, ২৯ আগস্ট ১৯৯১-এ অনেক বিধিনিষেধ সহ দেশে অপেশাদার রেডিও বৈধ করা হয়েছিল  অপেশাদার রেডিও লাইসেন্স পরীক্ষা এবং লাইসেন্স অনুদান সরকার ২০০৪ সালে স্থগিত করেছিল। বাংলাদেশ অপেশাদার রেডিও লীগের প্রতিনিধিরা বাংলাদেশ টেলিকমিউনিকেশন রেগুলেটরি কমিশনের কাছে পরীক্ষা এবং লাইসেন্সিং প্রক্রিয়া পুনঃস্থাপনের জন্য তদবির করেছিল, যা ১৩ আগস্ট ২০০৮-এ পুনরায় শুরু হয়েছিল।

পরিচালনা
--------

২০১৮ সালে বাংলাদেশ অ্যামেচার রেডিও লীগের বার্ষিক সাধারণ সভা (এজিএম) ১১ মে ২০১৮ ঢাকায় অনুষ্ঠিত হয়। নতুন কার্যনির্বাহী কমিটির নির্বাচনের মধ্য দিয়ে শেষ হওয়া সভায় প্রায় সকল সদস্য উপস্থিত ছিলেন। লে. মোহাম্মদ দিদারুল হোসেন (S21DC) সভাপতি, মুস্তাহিদুল ইসলাম (S21MO) সহ-সভাপতি, মোঃ রশিদুল আলম রিপন (S21RM) সাধারণ সম্পাদক, মুকুল হোসেন (S21MB) সহ-সম্পাদক এবং মিয়া মোহাম্মদ ফরদৌস জাহান অ্যাপোলো (S21AD) নির্বাচিত হন। ) কোষাধ্যক্ষ নির্বাচিত হন। বৃহৎ সদস্যদের মধ্যে মিস মুকুল আক্তার (S21MD), মোঃ ইসমাইল (S21AY), ইউনুস আলী (S21RX), রফিকুল আলম (S21RI) এবং মারজুক রাদিন আনোয়ার (S21MN) অন্তর্ভুক্ত।[]</link>[  ]

আরো দেখুন
---------

* পাকিস্তান অ্যামেচার রেডিও সোসাইটি
* আমেরিকান রেডিও রিলে লীগ (ARRL)

তথ্যসূত্র
---------

1. ↑  Bangladesh Amateur Radio League (2008). Bangladesh Amateur Radio League official web site. Retrieved 10 September 2008.
2. ↑  International Amateur Radio Union (2008). "Member Societies"  ওয়েব্যাক মেশিনে আর্কাইভকৃত ২২ জুলাই ২০০৮ তারিখে. Retrieved 1 August 2008.
3. ↑  Bangladesh Amateur Radio League (2008). "A Brief History of Amateur Radio in Bangladesh ". Retrieved 10 September 2008.
4. ↑  American Amateur Radio League (2008). "Amateur Radio Exams, Licensing Return to Bangladesh"  ওয়েব্যাক মেশিনে আর্কাইভকৃত ২১ নভেম্বর ২০০৮ তারিখে. Retrieved 10 September 2008.
**বেন রবার্ট ডাঙ্ক** (জন্ম: ১১ মার্চ, ১৯৮৭) কুইন্সল্যান্ডের ইনিসফেল এলাকায় জন্মগ্রহণকারী পেশাদার অস্ট্রেলীয় ক্রিকেটার। অস্ট্রেলিয়া ক্রিকেট দলের অন্যতম সদস্য **বেন ডাঙ্ক** ঘরোয়া ক্রিকেটে তাসমানিয়ান টাইগার্সের প্রতিনিধিত্ব করছেন। দলে তিনি মূলতঃ বামহাতি ব্যাটসম্যান হিসেবে খেলছেন্ এছাড়াও তিনি উইকেট-কিপার হিসেবেও দক্ষ।

প্রারম্ভিক জীবন
---------------

অস্ট্রেলীয় আন্তঃরাজ্য ক্রিকেট প্রতিযোগিতায় কুইন্সল্যান্ড বুলসের হয়ে খেলার পর তাসমানিয়ান টাইগার্সের সাথে চুক্তিবদ্ধ হন। ডিসেম্বর, ২০০৯ সালে কুইন্সল্যান্ডের টুয়েন্টি২০ দলে তার অভিষেক ঘটে। ছয় খেলায় ৯৯ বলে ১৪২ রান করেন। তন্মধ্যে ৪০ বলে অপরাজিত ৭০ রানের ইনিংস উল্লেখযোগ্য। অক্টোবর, ২০১০ সালে শেফিল্ড শিল্ডে প্রথমবারের মতো কুইন্সল্যান্ডের প্রতিনিধিত্ব করেন।

২০১২ সালে তাসমানিয়ান টাইগার্স দলে স্থানান্তরিত হন। ১৮ অক্টোবর, ২০১৪ তারিখে কুইন্সল্যান্ডের বিপক্ষে ঘরোয়া একদিনের প্রতিযোগিতায় অপরাজিত ২২৯ রান সংগ্রহ করেন। এরফলে ডেভিড ওয়ার্নারের ১৯৭ রান অতিক্রম করে অস্ট্রেলীয় ক্রিকেটে প্রথম দ্বিশতক হাঁকান তিনি। ২০১৪ সালে ইন্ডিয়ান প্রিমিয়ার লীগে মুম্বই ইন্ডিয়ান্স দলে প্রতিনিধিত্ব করছেন তিনি।

খেলোয়াড়ী জীবন
---------------

৫ নভেম্বর, ২০১৪ তারিখে দক্ষিণ আফ্রিকা দলের বিপক্ষে টুয়েন্টি২০ আন্তর্জাতিকে অভিষেক ঘটে তার।

তথ্যসূত্র
---------

1. 1 2  "Ben Dunk"। *ESPNcricinfo*। সংগ্রহের তারিখ ৭ জানুয়ারি ২০১১।
2. ↑  "Surprise selection slams Dunk"। *brisbanetimes.com.au*। Fairfax Media। ২৪ ডিসেম্বর ২০০৯। সংগ্রহের তারিখ ৭ জানুয়ারি ২০১১।
3. ↑  Coverdale, Brydon (৫ অক্টোবর ২০১০)। "Ben Dunk named for Sheffield Shield debut"। *ESPNcricinfo*। সংগ্রহের তারিখ ৭ জানুয়ারি ২০১১।
4. ↑  "South Africa tour of Australia (November 2014), 1st T20I: Australia v South Africa at Adelaide, Nov 5, 2014"। *ESPN Cricinfo*। সংগ্রহের তারিখ ৫ নভেম্বর ২০১৪।
**দিমিত্রি বের্তো** (ফরাসি উচ্চারণ: ​[dimitʁi bɛʁto], ফরাসি: Dimitry Bertaud; জন্ম: ৬ জুন ১৯৯৮) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লীগের শীর্ষ স্তর লীগ ১-এর ক্লাব মোঁপালিয়ে এবং ফ্রান্স অনূর্ধ্ব-২১ দলের হয়ে একজন গোলরক্ষক হিসেবে খেলেন।

২০০৪–০৫ মৌসুমে, ফরাসি ফুটবল ক্লাব আভেনির কাস্ত্রোতের যুব পর্যায়ের হয়ে খেলার মাধ্যমে বের্তো ফুটবল জগতে প্রবেশ করেছেন এবং পরবর্তীকালে মোঁপালিয়ের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৪–১৫ মৌসুমে, ফরাসি ক্লাব মোঁপালিয়ে ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৬ মৌসুম অতিবাহিত করেছেন; মোঁপালিয়ে ২-এর হয়ে তিনি ৬০ ম্যাচে অংশগ্রহণ করেছেন। ২০১৪–১৫ মৌসুমেই, তিনি মোঁপালিয়ের মূল দলে যোগদান করেছেন।

২০১৩ সালে, বের্তো ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। দলগতভাবে, বের্তো এপর্যন্ত ১টি শিরোপা জয়লাভ করেছেন, যা তিনি মোঁপালিয়ের হয়ে জয়লাভ করেছেন।

প্রারম্ভিক জীবন
---------------

দিমিত্রি বের্তো ১৯৯৮ সালের ৬ই জুন তারিখে ফ্রান্সের মোঁপেলিয়েতে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি কঙ্গোলীয় বংশোদ্ভূত।

আন্তর্জাতিক ফুটবল
-----------------

বের্তো ফ্রান্স অনূর্ধ্ব-১৬, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৩ সালের ৩১শে অক্টোবর তারিখে তিনি নেদারল্যান্ডস অনূর্ধ্ব-১৬ দলের বিরুদ্ধে ম্যাচে ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।

তথ্যসূত্র
---------

1. ↑  "LA LISTE DES 23 BLEUETS POUR L'EURO" (ফরাসি ভাষায়)। ফরাসি ফুটবল ফেডারেশন। ১৫ মার্চ ২০২১।

বহিঃসংযোগ
---------

* ফরাসি ফুটবল ফেডারেশনে দিমিত্রি বের্তো (ফরাসি) উইকিউপাত্তে এটি সম্পাদনা করুন
* সকারওয়েতে দিমিত্রি বের্তো (ইংরেজি) উইকিউপাত্তে এটি সম্পাদনা করুন
* সকারবেসে দিমিত্রি বের্তো (ইংরেজি) উইকিউপাত্তে এটি সম্পাদনা করুন
* বিডিফুটবলে দিমিত্রি বের্তো (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে দিমিত্রি বের্তো (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে দিমিত্রি বের্তো (ইংরেজি) উইকিউপাত্তে এটি সম্পাদনা করুন
**বাংলাদেশ ইনফরমেটিক্স অলিম্পিয়াড (বিডিওআই)** হলো স্কুল-কলেজের শিক্ষার্থীদের জন্যে আয়োজিত একটি বাৎসরিক প্রোগ্রামিং প্রতিযোগিতা। এটি আন্তর্জাতিক ইনফরমেটিক্স অলিম্পিয়াড (আইওআই) এর সাথে মিল রেখে অনুষ্ঠিত হয়। বিডিওআই-এর বিজয়ীরা আন্তর্জাতিক ইনফরমেটিক্স অলিম্পিয়াড (আইওআই)-এ বাংলাদেশের প্রতিনিধিত্ব করে থাকে। আইওআই-এ বিশ্বসেরা প্রোগ্রামাররা অংশগ্রহণ করে।

এই প্রতিযোগিতায় শিক্ষার্থীরা বিভিন্ন চ্যালেঞ্জিং সমস্যার সমাধান করে থাকে। সমস্যাগুলো সমাধানের জন্য প্রোগ্রাম লিখতে হয়। প্রতিযোগিতার সমস্যাগুলো অ্যালগরিদমিক হয়ে থাকে। প্রতিযোগীদের সমস্যা বিশ্লেষণ, প্রয়োজনীয় অ্যালগরিদম পরিকল্পনা, ডাটা স্ট্র্যাকচার, প্রোগ্রামিং এবং সমাধান যাচাইয়ের মতো মৌলিক কিছু দক্ষতার প্রয়োজন হয়।

বাংলাদেশের জাতীয় পর্যায়ের ইনফরমেটিক্স অলিম্পিয়াডে বর্তমানে শুধুমাত্র সি/সি++ ব্যবহার করা যায়, তাই বাংলাদেশ থেকে অংশ নিতে এই দুটি ভাষার যেকোন একটা শেখা বাধ্যতামূলক।

ইতিহাস
------

২০০৫ সালে প্রথমবারের মত *বাংলাদেশ ইনফরমেটিক্স অলিম্পিয়াড* অনুষ্ঠিত হয়েছিল। প্রাথমিক পর্যায়ে, স্কুল ও কলেজ পর্যায়ে প্রতিযোগিতা আয়োজনের মাধ্যমে তরুণ প্রজন্মের মধ্যে প্রোগ্রামিং এবং অ্যালগরিদমিক সমস্যা সমাধানের জ্ঞান ও দক্ষতা বৃদ্ধিতে মনোনিবেশ করা হয়েছিল।
পরবর্তীতে, বাংলাদেশ কম্পিউটার সোসাইটি (BCS) এর সমর্থনে এটিকে জাতীয় পর্যায়ে উন্নীত করে।

অংশগ্রহণ ও ফলাফল
----------------

এ পর্যন্ত ১৯ বছরে মোট ৩০ জন প্রতিযোগী এই প্রতিযোগিতায় অংশ নিয়েছেন।
বাংলাদেশ থেকে এখন পর্যন্ত স্বর্ণপদক লাভ করতে না পারলেও, ৬টি রৌপ্য ও ২২টি ব্রোঞ্জপদক অর্জন করেছে। এছাড়াও, একজন প্রতিযোগী সম্মানসূচক পদক লাভ করেছেন।

আরো দেখুন
---------

আন্তর্জাতিক ইনফরমেটিক্স অলিম্পিয়াড
আন্তর্জাতিক বিজ্ঞান অলিম্পিয়াড

তথ্যসূত্র
---------

1. 1 2  "বাংলাদেশ ইনফরমেটিক্স অলিম্পিয়াড"।
2. 1 2 3  "International Olympiad in Informatics – Statistics"।

বহিঃসংযোগ
---------

* অফিসিয়াল ওয়েবসাইট
* অফিসিয়াল ফেসবুক পেজ
**জাম্পেই আইডা** (飯田 淳平, **আইডা জাম্পেই**, জন্ম ১৪ আগস্ট ১৯৮১ সালে দাওয়ারা, কানাগাওয়া) তিনি একজন জাপানি ফুটবল রেফারি। তিনি ইএএফএফ চ্যাম্পিয়নশিপ এবং এএফসি কাপ সহ অসংখ্য আন্তর্জাতিক টুর্নামেন্টে ম্যাচ পরিচালনা করেছেন। স্থানীয়ভাবে তিনি জে লিগে নিয়মিত আম্পায়ারিং করেছেন। ২০১২ সালে তিনি ইংলিশ এফএ কাপ ও পেশাদার ডেভেলপমেন্ট লিগে দায়িত্ব পালন করেন।

  

তিনি ১৫ এপ্রিল ২০০৯-এ একটি পেশাদার লিগের ম্যাচে দ্রুততম লাল কার্ডের সিদ্ধান্তের বিশ্ব রেকর্ডটি ভেঙে ফেলেন, যখন তিনি টোকিও ভার্ডি এবং সাগান তোসুর মধ্যকার ম্যাচে টোকিও ভার্ডি মিডফিল্ডার টোমো সুগাওয়ারাকে ৯ সেকেন্ডে বিদায় করেন।  আইডা ২০১৩ সালে মেলবোর্ন ক্রিকেট গ্রাউন্ডে ৯৫,০০০ দর্শকদের সামনে মেলবোর্ন ভিক্টরি এবং লিভারপুলের মধ্যে প্রাক-মৌসুম বন্ধুত্বপূর্ণ খেলার দায়িত্বও পালন করেছিলেন।

তথ্যসূত্র
---------

1. ↑  Jumpei Iida - footballdatabase.eu
2. ↑  東京Ｖ・菅原が世界最速！９秒で一発レッド। *Sponichi Annex* (জাপানি ভাষায়)। Sports Nippon Newspapers। ১৬ এপ্রিল ২০০৯। ১৮ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১২।
3. ↑  "Motorsport Video |Motorsport Highlights, Replays, News, Clips"।